Reikalavimų, taikomų kandidatams

į nepriklausomus UAB „EPSO-G“ įmonių grupės bendrovės AB „Amber Grid“

valdybos narius,

aprašymas

2020 m., Vilnius

Bendra informacija

**Bendrovė**

EPSO-G įmonių grupės bendrovė AB „Amber Grid“ (toliau – Bendrovė arba „Amber Grid“; įm. kodas: 303090867) yra Lietuvos gamtinių dujų perdavimo sistemos operatorius, atsakingas už gamtinių dujų perdavimą – transportavimą aukšto slėgio vamzdynais – sistemos naudotojams, gamtinių dujų infrastruktūros eksploatavimą, priežiūrą ir plėtojimą.

Veiklą Bendrovė vykdo nuo 2013 m. rugpjūčio 1 d., kai įsigaliojo bendrovei Valstybinės kainų ir energetikos kontrolės komisijos išduota gamtinių dujų perdavimo licencija ir tapo pagal ES reikalavimus sertifikuotu perdavimo sistemos operatoriumi.

2014 m. „E.ON Ruhrgas International GmbH“ ir OAO „Gazprom“ Bendrovės akcijas perleidus Lietuvos Respublikos energetikos ministerijos valdomai UAB „EPSO-G“, „Amber Grid“ veikla ir nuosavybė buvo atskirta nuo gavybos ir tiekimo veiklą vykdančių gamtinių dujų įmonių. Tai atlikta vykdant ES Trečiojo energetikos paketo ir Lietuvos Respublikos gamtinių dujų įstatymo reikalavimus dėl gamtinių dujų perdavimo ir skirstymo veiklų atskyrimo.

Bendrovės klientai – stambios elektros, centralizuotos šilumos gamybos, pramonės įmonės ir vidutinės Lietuvos verslo bendrovės, gamtinių dujų tiekimo įmonės, kurioms teikiamos gamtinių dujų perdavimo paslaugos. Šiuo metu Lietuvoje gamtinių dujų perdavimo sistemą sudaro 2.115 km magistralinių dujotiekių, 68 susijungimo su skirstymo sistemomis ir vartotojais taškai, 2 tarpvalstybinės dujų apskaitos stotys, 2 kompresorių stotys.

Bendrovės akcininkais yra daugiau nei 2.300 fizinių ir juridinių Lietuvos ir užsienio asmenų, iš jų 1 akcininkas – UAB „EPSO-G“ (toliau – EPSO-G arba Patronuojanti bendrovė) – valdo kontrolinį (96,58 %) Bendrovės akcijų paketą. Pagrindinis Bendrovės akcininkas EPSO-G yra 100 % valdoma Lietuvos Respublikos Valstybės (akcininko teises ir pareigas įgyvendinanti institucija – LR energetikos ministerija). Likusi Bendrovės akcijų dalis (3,42 %) yra kotiruojama biržos NASDAQ Vilnius Baltijos Papildomajame prekybos sąraše (Bendrovės trumpinys biržoje – AMG1L).

*Plačiau apie įmonę, žr.: www.* [*https://www.ambergrid.lt*](https://www.ambergrid.lt/)

**Vizija**

Inovatyvi energetikos bendrovė integruotame Europos dujų tinkle.

**Misija**

Efektyviai ir patikimai vykdyti dujų perdavimą, sudaryti palankias sąlygas konkurencijai dujų rinkoje ir atsinaujinančių energijos išteklių plėtrai.

**Vertybės**

Profesionalumas. Bendradarbiavimas. Pažanga.

Korporatyvinio valdymo struktūra

Bendrovės organai yra visuotinis akcininkų susirinkimas (toliau – Susirinkimas), valdyba (toliau – Valdyba), Bendrovės vadovas – Bendrovės generalinis direktorius (toliau – Generalinis direktorius).

Patronuojančioje bendrovėje EPSO-G sudaromi audito komitetas (toliau – AK arba Audito komitetas) ir atlygio ir skyrimo komitetas (toliau – ASK arba Atlygio ir skyrimo komitetas) veikia kaip visos EPSO-G įmonių grupės (toliau – Įmonių grupė) audito bei atlygio ir skyrimo komitetai, be kita ko, atlikdami ir Bendrovės audito bei atlygio ir skyrimo komitetų funkcijas.

Bendrovės organai sprendimus priima savarankiškai ir pagal kompetenciją, kuri jiems priskirta Lietuvos Respublikos galiojančiais teisės aktais bei Bendrovės įstatais. Bendrovės organai visiškai atsako už priimtus sprendimus.

Priimdami sprendimus Bendrovės organai privalo veikti Bendrovės ir Bendrovės akcininkų naudai. Bendrovės organai savo veikloje privalo vadovautis pagrindiniais Įmonių grupės korporatyvinio valdymo principais.

Valdyba

**Sudėtis**

Valdybą sudaro 5 (penki) nariai, renkami 4 (ketverių) metų kadencijai. Siekiant užtikrinti tinkamą akcininkų atstovavimą valdyboje, gerąją valdymo praktiką bei nepriklausomų narių kompetencijų teikiamas galimybes, 3 (tris) valdybos narius skiria Patronuojanti bendrovė ir atrenkami 2 (du) nepriklausomi nariai.

**Valdybos atsakomybė ir sprendimai**

Valdybos kompetencija nesiskiria nuo ABĮ nustatytos valdybos kompetencijos, išskyrus papildomą kompetenciją, nustatytą [įstatuose](https://www.ambergrid.lt/uploads/documents/Jolitos/AG_Istatai_2018-05-08.pdf).

**Atlygis**

Vadovaujantis Atlygio už veiklą UAB „EPSO-G“ ir UAB „EPSO-G“ įmonių grupės bendrovių organuose nustatymo [gairėmis](https://www.epsog.lt/uploads/documents/files/Politikos/EPSO-G%20Atlygio%20gair%C4%97s.pdf), nepriklausomiems valdybos nariams už darbą valdyboje mokamas atlygis, kurį nustato Bendrovės visuotinis akcininkų susirinkimas.

Nepriklausomų valdybos narių atranka

Nepriklausomų valdybos narių atranka vykdoma vadovaujantis LR Vyriausybės patvirtintu Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialių priežiūros ar valdymo organą atrankos aprašu (toliau – LRV Atrankos aprašas) bei UAB „EPSO-G“ įmonių grupės atrankos politika[[1]](#footnote-1). Atrankos būdas – pokalbis.

UAB „EPSO-G“ skelbia atranką į AB „Amber Grid“ 2 (dviejų) nepriklausomų valdybos narių vietas 4 metų kadencijai, šiose kompetencijų srityse:

* **Įmonių ir projektų valdymo bei priežiūros;**
* **Organizacijos vystymo.**

**Reikalavimai kandidatams**

Renkant valdybos narius užtikrinama, kad Valdybos narys būtų nepriklausomas, nepriklausomumą vertinant ir nustatant atsižvelgiant į Įmonių grupės kolegialių organų narių, vadovų ir darbuotojų interesų valdymo politikoje[[2]](#footnote-2) (toliau – Interesų valdymo politika) įtvirtintus kriterijus bei taikytinų teisės aktų reikalavimus (LRV Atrankos aprašas).

Visi kandidatai turi turėti išsilavinimą, žinias, profesinius įgūdžius ir funkcinę patirtį, reikalingą valdybos nario pareigų vykdymui, atitikti bendruosius reikalavimus ir specialiuosius reikalavimus, kad valdyboje būtų visų reikalingų kompetencijų derinys, o atrinkti kandidatai būti nepriekaištingos reputacijos. Taip pat atitikti kitus LR Atrankos apraše ir bendrovės įstatuose nustatytus reikalavimus.

**Bendrieji reikalavimai**

* turėti aukštąjį universitetinį ar jam prilygintą išsilavinimą;
* būti nesusijęs su kitais fiziniais ir juridiniais asmenimis ryšiais, dėl kurių einant kolegialaus organo nepriklausomo nario pareigas kiltų interesų konfliktas;
* turi būti neatimta ar neapribota teisė eiti atitinkamas pareigas, į kurias pretenduojama, ar atlikti toms pareigoms priskirtas funkcijas;
* turi nebūti per pastaruosius 5 metus atšauktas iš juridinio asmens vienasmenio ar kolegialaus organo dėl netinkamo pareigų atlikimo.

**Specialieji reikalavimai, taikomi visiems kandidatams**

* strateginių tikslų įgyvendinimo ir tvaraus įmonės vertės didinimo patirtis;
* įmonių valdysenos principų išmanymas ir gerosios korporatyvinio valdymo žinios bei patirtis;
* patirtis bendrovių veiklos ir rizikų valdyme;
* puikūs lyderystės, komandinio darbo ir bendradarbiavimo su suinteresuotomis šalimis gebėjimai;
* labai geri lietuvių ir (ar) anglų kalbos įgūdžiai (raštu ir žodžiu);
* komunikabilumas, gebėjimas aiškiai dėstyti mintis ir pristatyti susistemintą informaciją.

**Specialieji reikalavimai, taikomi pagal kompetencijų sritis**

* ne mažesnė nei 5 metų darbo patirtis vadovaujančioje pozicijoje (įmonės vadovo, įmonės vadovui tiesiogiai pavaldaus aukščiausio lygmens vadovo, valdymo ar priežiūros kolegialaus organo nario);
* įmonės strateginio ir veiklos planavimo bei pokyčių įgyvendinimo patirtis;
* organizacijos ir jos kultūros vystymo, pokyčių įgyvendinimo, žmogiškųjų išteklių valdymo įrankių taikymo ir (ar) diegimo patirtis;
* nacionalinių ir regioninių strateginių energetikos tikslų išmanymas;
* verslo ir (ar) infrastruktūros plėtros planavimo ir vystymo patirtis;
* sektoriaus veiklos reguliavimo principų išmanymas;
* patirtis projektų vertinimo bei finansavimo srityse;
* ne mažesnė nei 5 metų vadovaujamo darbo finansų valdymo, finansų konsultavimo, finansinių paslaugų ar audito srityse patirtis;
* projektų valdymo bei priežiūros patirtis;
* ne mažesnė nei 3 metų darbo patirtis tarptautinėje įmonių grupėje per pastaruosius 10 metų;
* ne mažesnė nei 4 metų darbo kolegialiuose priežiūros ir valdymo organuose patirtis daugiau nei 1 įmonėje.

Šio aprašo priede Nr. 1 „Kompetencijų matrica“ nurodyti kandidatams taikomi privalomi reikalavimai ir tie, kurie vertinami kaip privalumas. Kiti reikalavimai valdybos formavimui yra taikomi pagal LRV aprašą ir bendrovės įstatus.

**Vertybiniai reikalavimai**

Būti nepriekaištingos reputacijos ir atitikti bendruosiuose reikalavimuose nurodytus kriterijus.

**Nepriklausomumo kriterijai**

Kandidato nepriklausomumas vertinamas vadovaujantis Interesų valdymo politikoje bei LRV Atrankos apraše nustatytais kriterijais.

Kandidatų dokumentų pateikimas ir atrankos eiga

**Pateikiami dokumentai**

Kandidatai, dalyvaujantys atrankoje, pateikia dokumentus ir informaciją apie atitiktį nustatytiems reikalavimas:

* Kandidato paraišką dalyvauti atrankoje ir sąžiningumo deklaraciją (Priedas Nr. 2)
* Gyvenimo aprašymą (CV) (laisva forma);
* Motyvacinį laišką (laisva forma);
* Kandidato nepriklausomumo deklaraciją ([Interesų valdymo politikos](https://www.epsog.lt/uploads/documents/files/Interes%C5%B3%20valdymo%20politika%202019%20pdf.pdf) 2 priedas (B dalis);
* Asmens tapatybę, kvalifikaciją patvirtinantys ir kiti dokumentai pateikiami kitame atrankos etape (žr. dalį „Atrankos vykdymas“);
* Atrankos komisijos prašymu gali būti prašoma pateiki papildomus dokumentus, patvirtinančius atitiktį nurodytiems bendriesiems ir specialiesiems reikalavimams ir nepriklausomumo kriterijams bei kitiems teisės aktų nustatytiems reikalavimams.

**Terminai ir kontaktai**

* Dokumentų pateikimo terminas iki 2020 m. sausio 31 d. įskaitytinai.
* Dokumentus prašome adresuoti Atrankos komisijai, el. paštu: *cv@ambergrid.lt*, temoje nurodant „Atranka į Amber Grid nepriklausomus valdybos narius“.
* Kontaktinis asmuo: Organizacijos vystymo partnerė Žydrūnė Murauskaitė, (tel. Nr. +370 691 43741, el. paštas: *Z.Murauskaite@ambergrid.lt*).
* Visų kandidatų į nepriklausomus valdybos narius konfidencialumas bus užtikrintas.

**Kandidatų patvirtinimai**

Kandidatai, pateikę dokumentus dalyvauti atrankoje, laikomi susipažinusiais su teisiniais įsipareigojimais, kylančiais tuo atveju, kai atrenkami ir paskiriami į pareigas, bei su jais sudaromos atitinkamos sutartys.

**Paskutinė dokumentų pateikimo data**

2020 m. sausio 31 d.

**Atranką vykdo**

Nepriklausomų valdybos narių atranką vykdo Atrankos komisija, kurią sudaro po vieną UAB „EPSO-G“, LR Energetikos ministerijos ir VšĮ „Stebėsenos ir prognozių agentūra“ atstovą, pasitelkdama išorinę atrankos agentūrą, kuri Atrankos komisijos posėdžiuose gali dalyvauti konsultanto teisėmis.

Rekomendacijas Susirinkimui dėl atrinktų kandidatų teikia Atlygio ir skyrimo komitetas.

**Atrankos vykdymas**

Atranka bus vykdoma etapais:

|  |  |  |  |
| --- | --- | --- | --- |
| **ETAPAI** | **ETAPO APRAŠYMAS** | **PATEIKIAMI DOKUMENTAI** | **TERMINAI\*** |
| **I** **ETAPAS** | **Atranka pagal gyvenimo aprašyme (CV), motyvaciniame laiške ir kituose pateiktuose dokumentuose nurodytus duomenis.** | Kandidatai pateikia CV, motyvacinius laiškus, sutikimus kandidatuoti, nepriklausomumo deklaraciją. | Iki 2020-02-25 |
| **II** **ETAPAS** | **Pokalbiai su atrinktais kandidatais, kurie geriausiai atitinka keliamus reikalavimus.** | Šio etapo metu, tapatybę patvirtinimo tikslu, kandidatų prašoma su savimi turėti ir komisijai pateikti asmens tapatybę patvirtinantį dokumentą (ID ar pasą), gali būti prašoma pateikti išsilavinimą ir (ar) kvalifikaciją patvirtinančius dokumentus ir (ar) kitus dokumentus, įrodančius, kad kandidatas atitinka taikomus bendruosius bei specialiuosius reikalavimus. | Iki 2020-03-06 |
| **III** **ETAPAS** | **Atrinktų kandidatų patikra Lietuvos Respublikos nacionaliniam saugumui užtikrinti svarbių objektų apsaugos įstatymo ir jį įgyvendinančių teisės aktų nustatyta tvarka** | Kandidatų bus prašoma pateikti pasirašytą sutikimą dėl asmens patikrinimo[[3]](#footnote-3).Kandidatas turės pats pateikti kompetentingų institucijų išduotus dokumentus, patvirtinančius Nacionaliniam saugumui užtikrinti svarbių objektų apsaugos įstatymo 17 straipsnio 2 dalies 3, 7 ir 9 punktuose nurodytų aplinkybių buvimą (nebuvimą), t. y., kad nėra pripažintas neveiksniu ar ribotai veiksniu bet kurioje srityje arba jam taikomos priverčiamosios medicinos priemonės; per paskutinius 3 metus nebuvo įrašytas į sveikatos priežiūros įstaigos įskaitą dėl alkoholizmo ar narkomanijos; neturi psichinės veiklos sutrikimų, dėl kurių galėtų kilti grėsmė minėto įstatymo 4 priedo 1 punkte nurodytos nacionaliniam saugumui užtikrinti strateginę reikšmę turinčios infrastruktūros saugai.  | Iki 2020-03-24 |
| **IV** **ETAPAS** | **Sprendimas dėl atrinktų kandidatų skyrimo** | Kandidatas informuojamas skyrimo metu apie pareigą deklaruoti privačius interesus nedelsiant, bet ne vėliau kaip per 30 kalendorinių dienų, po paskyrimo į pareigas dienos.[[4]](#footnote-4) | Iki 2020-04-20 |

*\* Lentelėje nurodyti terminai yra preliminarūs ir gali nežymiai keistis.*

**Privatumo pranešimas**

Bendrovė gali rinkti Kandidato asmens duomenis, susijusius su kvalifikacija, profesiniais gebėjimais ir dalykinėmis savybėmis, iš buvusio darbdavio prieš tai informavusi Kandidatą, o iš esamo darbdavio – tik Kandidato sutikimu. Kandidatai apie tai, kokius asmens duomenis Bendrovė gali rinkti iš buvusio darbdavio, informuojami Bendrovės Privatumo pranešime, skelbiamame <https://www.ambergrid.lt/lt/privatumo-pranesimas>.

Priedas Nr. 1 – Kompetencijų matrica

**VALDYBOS SUDĖTIS**

|  |  |  |
| --- | --- | --- |
|  | **Patronuojančios bendrovės deleguojamų valdybos narių kompetencijos** | **Nepriklausomų valdybos narių kompetencijos** |
| **Valdybos narys Nr.1** | **Valdybos narys Nr.2** | **Valdybos narys Nr.3** | **Valdybos narys Nr.4** | **Valdybos narys Nr.5** |
| **Strategijos ir veiklos planavimo**  | **Perdavimo veiklos gerinimo ir plėtros** | **Veiklos efektyvumo, finansų kontrolės ir korporatyvinio valdymo** |  **Įmonių ir projektų valdymo bei priežiūros** | **Organiz-acijos vystymo** |
| **Bendrieji reikalavimai** |
| Turėti aukštąjį universitetinį ar jam prilygintą išsilavinimą. | **KOMPETENCIJŲ SRITYS** |  |  |  |  |
| Būti nesusijęs su kitais fiziniais ir juridiniais asmenimis ryšiais, dėl kurių einant kolegialaus organo nario pareigas kiltų interesų konfliktas.\* |  |  |  |  |  |
| Turi būti neatimta ar neapribota teisė eiti atitinkamas pareigas, į kurias pretenduojama, ar atlikti toms pareigoms priskirtas funkcijas. |  |  |  |  |  |
| Turi nebūti per pastaruosius 5 metus atšauktas iš juridinio asmens vienasmenio ar kolegialaus organo dėl netinkamo pareigų atlikimo. |  |  |  |  |  |
| **Specialieji reikalavimai, taikomi visiems kandidatams** |
| Strateginių tikslų įgyvendinimo ir tvaraus įmonės vertės didinimo patirtis. |  |  |  |  |  |
| Įmonių valdysenos principų išmanymas ir gerosios korporatyvinio valdymo žinios bei patirtis. |  |  |  |  |  |
| Patirtis bendrovių veiklos ir rizikų valdyme. |  |  |  |  |  |
| Puikūs lyderystės, komandinio darbo ir bendradarbiavimo su suinteresuotomis šalimis gebėjimai. |  |  |  |  |  |
| Labai geri lietuvių ir (ar) anglų kalbos įgūdžiai (raštu ir žodžiu). |  |  |  |  |  |
| Komunikabilumas, gebėjimas aiškiai dėstyti mintis ir pristatyti susistemintą informaciją. |  |  |  |  |  |
| **Specialieji reikalavimai, taikomi pagal kompetencijų sritis**  |
| Ne mažesnė nei 5 metų darbo patirtis vadovaujančioje pozicijoje (įmonės vadovo, įmonės vadovui tiesiogiai pavaldaus aukščiausio lygmens vadovo, valdymo ar priežiūros kolegialaus organo nario). |  |  |  |  |  |
| Įmonės strateginio ir veiklos planavimo, bei pokyčių įgyvendinimo patirtis. |  |  |  |  |  |
| Organizacijos ir jos kultūros vystymo, pokyčių įgyvendinimo, žmogiškųjų išteklių valdymo įrankių taikymo ir (ar) diegimo patirtis. |  |  |  |  |  |
| Nacionalinių ir regioninių strateginių energetikos tikslų išmanymas. |  |  |  |  |  |
| Verslo ir (ar) Infrastruktūros plėtros planavimo ir vystymo patirtis. |  |  |  |  |  |
| Sektoriaus veiklos reguliavimo principų išmanymas. |  |  |  |  |  |
| Patirtis projektų vertinimo bei finansavimo srityse. |  |  |  |  |  |
| Ne mažesnė nei 5 metų vadovaujamo darbo finansų valdymo, finansų konsultavimo, finansinių paslaugų ar audito srityse patirtis |  |  |  |  |  |
| Projektų valdymo bei priežiūros patirtis. |  |  |  |  |  |
| Ne mažesnė nei 3 metų darbo patirtis tarptautinėje įmonių grupėje per pastaruosius 10 metų. |  |  |  |  |  |
| Ne mažesnė nei 4 metų darbo kolegialiuose priežiūros ir valdymo organuose patirtis daugiau nei 1 įmonėje. |  |  |  |  |  |

|  |  |
| --- | --- |
|  | * privaloma
 |
|  | * privalumas
 |

*\** Patronuojančios bendrovės deleguojamiems valdybos nariams taip pat taikomas reikalavimas dėl interesų konflikto nebuvimo.

Priedas Nr. 2 - KANDIDATO PARAIŠKA DALYVAUTI ATRANKOJE IR SĄŽININGUMO DEKLARACIJA

20\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

vardas ir pavardė) atrankoje į

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės pavadinimas, teisinė forma)

valdybą šiose paskelbtose kompetencijų srityse:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Patvirtinu, kad esu susipažinęs (-usi) su Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės valdomos įmonės kolegialų priežiūros ar valdymo organą atrankos aprašo patvirtinimo“ (toliau – Aprašas), nuostatomis, atitinku visus kandidatams keliamus reikalavimus, nei aš, nei man artimi asmenys nėra susiję ryšiais su įmone, į kurios kolegialų organą pretenduoju, ar su kitais fiziniais ir juridiniais asmenimis, dėl kurių, man einant kolegialaus organo nario pareigas, galėtų kilti interesų konfliktas.

Patvirtinu, kad toliau pateikiama informacija ir atsakymai į klausimus yra sąžiningi ir teisingi. Nurodau visus juridinius asmenis, su kuriais aš esu ar per paskutinius vienerius metus buvau susijęs (-usi) kaip to juridinio asmens dalyvis, kolegialaus organo ar komiteto narys, vadovas ar darbuotojas.

Sutinku, kad atranką inicijuojantis subjektas turi teisę motyvuotu rašytiniu prašymu kreiptis į teisėsaugos, kontrolės ir kitas institucijas, įstaigas ar įmones, kad šios pateiktų apie mane turimą informaciją.

Sutinku / nesutinku (nereikalingą žodį išbraukti), kad Stebėsenos agentūra, kaip ji apibrėžta Apraše, tvarkytų mano asmens duomenis, siekdama mane informuoti apie paskelbtas atrankas, ir kviestų kandidatuoti į laisvas kolegialaus organo nepriklausomo nario pareigas.

\_\_\_\_\_\_\_\_\_\_\_\_\_\_\_\_\_\_\_(kandidato parašas)

|  |  |
| --- | --- |
| Juridinio asmens teisinė forma ir pavadinimas | Ryšio su juridiniu asmeniu pobūdis |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Klausimai, į kuriuos atsakoma „Taip“ arba „Ne“:

|  |  |
| --- | --- |
| 1. Ar nurodėte visus juridinius asmenis, su kuriais esate ar per pastaruosius metus buvote susijęs kaip to juridinio asmens dalyvis, kolegialaus organo ar komiteto narys, vadovas, darbuotojas arba prekių tiekėjas ar paslaugų teikėjas? |  |
| 2. Ar Jūs veiksnus? |  |
| 3. Ar Jums atimta arba apribota teisė eiti juridinio asmens valdymo / priežiūros organo nario ar kitas vadovaujamas pareigas? |  |
| 4. Ar esate pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui ar valdymo tvarkai ir turite neišnykusį ar nepanaikintą teistumą? |  |
| 5. Ar Jūs atitinkate nustatytus nepriklausomumo reikalavimus ir ar įsipareigojate nepertraukiamai jų laikytis visą kolegialaus organo nario atliekamų pareigų laikotarpį? |  |
| 6. Ar Jūs per pastaruosius 5 metus buvote atšauktas iš juridinio asmens vienasmenio ar kolegialaus organo dėl netinkamo pareigų atlikimo? |  |

Pranešimus dėl atrankos atlikimo ir rezultatų prašau siųsti elektroniniu paštu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobilusis telefonas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato parašas, vardas ir pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Atrankų politika:

https://www.epsog.lt/uploads/documents/files/Politikos/20191129\_Atranku%20politika.pdf [↑](#footnote-ref-1)
2. Interesų valdymo politika:

https://www.epsog.lt/uploads/documents/files/Interes%C5%B3%20valdymo%20politika%202019%20pdf.pdf [↑](#footnote-ref-2)
3. Lietuvos Respublikos Vyriausybės 2018 m. gegužės 9 d. nutarimu Nr. 447 patvirtinto „Asmenų, pretenduojančių eiti ar einančių pareigas nacionaliniam saugumui užtikrinti svarbiose įmonėse, tikrinimo tvarkos aprašo“ priedas. [↑](#footnote-ref-3)
4. Lietuvos Respublikos viešųjų ir privačių interesų derinimo įstatymo 4 straipsnio 3 dalies 5 punktas ir 5 straipsnio 2 dalis. [↑](#footnote-ref-4)